BCPG ลบ 2% หลังรายงานกำไร Q2/61 ขยับลงเล็กน้อยมาที่ 419 ลบ.
BCPG ลบ 2% หลังกำไร Q2/61 ขยับลงเล็กน้อยมาที่ 419 ลบ. โดยล่าสุด ณ เวลา 11.32 น. อยู่ที่ระดับ 18.60 บาท ลดลง 0.40 บาท หรือ 2.11% สูงสุดที่ระดับ 18.70 บาท ต่ำสุดที่ระดับ 18.20 บาท มูลค่าการซื้อขาย 162.18 ล้านบาท
8 ส.ค. 2561

ผู้สื่อข่าวรายงานว่า ราคาหุ้น บริษัท บีซีพีจี จำกัด (มหาชน) หรือ BCPG ณ เวลา 11.32 น. อยู่ที่ระดับ 18.60 บาท ลดลง 0.40 บาท หรือ 2.11% สูงสุดที่ระดับ 18.70 บาท ต่ำสุดที่ระดับ 18.20 บาท มูลค่าการซื้อขาย 162.18 ล้านบาท

โดยราคาหุ้น BCPG ปรับตัวลดลงวันนี้ หลังรายงานผลการดำเนินงานไตรมาส 2/2561 มีกำไรสุทธิลดลง 9% จากช่วงเดียวกันของปีก่อน เนื่องจากบริษัทมีรายได้จากการขายไฟน้อยลงจากความเข้มของแสงลดลงทั้งในประเทศไทยและประเทศญี่ปุ่น
ขณะเดียวกัน บริษัทรับรู้ส่วนแบ่งกำไรจากการลงทุนโรงไฟฟ้าพลังงานลมที่ประเทศฟิลิปปินส์ และโรงไฟฟ้าพลังงานความร้อนใต้พิภพในประเทศอินโดนีเซีย จำนวน 19 ล้านบาท ลดลง 50 ล้านบาท หรือ คิดเป็น 72.5% เมื่อเทียบกับไตรมาส 1/2561 สาเหตุหลักมาจากค่าใช้จ่ายทางบัญชีที่เกี่ยวข้องกับการทำรีไฟแนนซ์โครงการที่อินโดนีเซียเพื่อขยายเวลาการชำระหนี้และเพิ่มกระแสเงินสดให้ดีขึ้น โดยจะมีการบันทึกเพียงครั้งเดียวในไตรมาสนี้